95/273/EY: Komission päätös, tehty 6 päivänä heinäkuuta 1995, elintarvikealan tiedekomitean perustamisesta



Virallinen lehti nro L 167 , 18/07/1995 s. 0022 - 0023



KOMISSION PÄÄTÖS, tehty 6 päivänä heinäkuuta 1995, elintarvikealan tiedekomitean perustamisesta (95/273/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, sekä katsoo, että elintarvikkeiden koostumusta, valmistusominaisuuksia, pakkausta ja etiketointia koskevien yhteisten sääntöjen laatiminen ja muuttaminen edellyttää ihmisten terveyden ja turvallisuuden ongelmien tutkimista, tutkimus näiden ongelmien ratkaisemiseksi edellyttää lääketieteen, ravitsemustieteen, toksikologian, biologian, kemian tai muiden vastaavien tieteenalojen erittäin pätevien tutkijoiden osallistumista, yhteyden tällaisiin ryhmiin on oltava luonteeltaan pysyvää komission yhteyteen perustetussa neuvoa-antavassa komiteassa, elintarvikealan tiedekomitean perustamisesta 16 päivänä huhtikuuta tehdyssä komission päätöksessä 74/234/ETY (1), sellaisena kuin se on muutettuna päätöksellä 86/241/ETY (2), määrätään, että komiteassa on enintään 18 jäsentä; ottaen huomioon 1 päivänä tammikuuta 1995 tapahtuneen yhteisön laajentumisen sekä komitean kasvaneen työmäärän edellä mainitun jäsenmäärän vahvistamisajankohtaan verrattuna olisi lisättävä jäsenten enimmäismäärää, sopimuksen 101 artiklan pöytäkirjan 37 ja liitteessä II olevan XII luvun mukaisesti Euroopan talousalueesta komissio on sitoutunut varmistamaan, että elintarvikealan tiedekomiteassa on ainakin yksi erittäin pätevä tiedemies sopimuksen allekirjoittaneesta Euroopan vapaakauppa-alueen jäsenvaltiosta, elintarvikkeiden turvallisuuteen liittyvän tieteellisen neuvonnan on kuluttajien ja teollisuuden edun vuoksi oltava riippumatonta ja avointa, ja avoimuuden vuoksi päätös 74/234/ETY olisi korvattava tällä päätöksellä, ON PÄÄTTÄNYT SEURAAVAA: 1 artikla Perustetaan komission yhteyteen elintarvikealan tiedekomitea, jäljempänä `komitea`, 2 artikla 1. Komission on kuultava komiteaa aina kun säädöksessä niin edellytetään. 2. Komissio voi kuulla komiteaa mistä tahansa muusta ongelmasta, joka liittyy ihmisten terveyteen ja turvallisuuteen tai joka aiheutuu tai todennäköisesti aiheutuu elintarvikkeiden nauttimisesta, erityisesti ravitsemuksen, hygienian ja toksikologiaan liittyvissä kysymyksissä. 3. Komitea voi huomauttaa komissiolle mistä tahansa tällaisesta ongelmasta. 3 artikla Komiteassa on enintään 20 jäsentä. 4 artikla Komissio nimeää komitean jäsenet erittäin pätevien, 2 artiklan 2 kohdassa tarkoitetuilla aloilla pätevöityneiden henkilöiden keskuudesta. 5 artikla Komitea valitsee jäsentensä keskuudesta puheenjohtajan ja kaksi varapuheenjohtajaa. Vaali toimitetaan jäsenten yksinkertaisella enemmistöllä. 6 artikla 1. Komitean jäsenen, puheenjohtajan ja varapuheenjohtajan toimikausi on kolme vuotta. Toimikausi voidaan uudistaa. Kuitenkaan komitean puheenjohtajaa ja varapuheenjohtajia ei voida valita uudestaan välittömästi, kun he ovat olleet tehtävässään kahden peräkkäisen, kolme vuotta kestäneen toimikauden ajan. Suoritetut tehtävät eivät oikeuta palkkioon. Kolmen vuoden toimikauden päätyttyä komitean jäsenet, puheenjohtajat ja varapuheenjohtajat pysyvät tehtävässään, kunnes heidän seuraajansa nimetään tai heidän toimikautensa uusitaan. 2. Jos jäsen, puheenjohtaja tai varapuheenjohtaja katsoo olevansa kykenemätön hoitamaan tehtäväänsä tai jos hänen nimeämiseensä vaikuttaneet olosuhteet muuttuvat olennaisesti tai jos hän eroaa, hänen tilalleen valitaan toinen henkilö toimikauden loppuun saakka 4 tai 5 artiklan mukaisesti. 7 artikla 1. Komitea voi perustaa keskuudestaan työryhmiä. 2. Työryhmien tehtävänä on laatia komitealle kertomuksia tämän määräämistä aiheista. 8 artikla 1. Komitea ja työryhmät kokoontuvat komission edustajan kutsusta. 2. Komission edustaja ja komission muut virkamiehet ja asianomaiset komission muuhun henkilöstöön kuuluvat osallistuvat komitean ja työryhmien kokouksiin. 3. Komission edustaja voi kutsua henkilöitä, joilla on käsiteltävänä olevasta aiheesta erityistä pätevyyttä, osallistumaan kokouksiin. 4. Komissio huolehtii komitean ja työryhmien sihteeristön tehtävistä. 5. Komissio laatii koonnelman komitean työskentely- ja menettelytavoista ja asettaa sen asianomaisten käyttöön. 9 artikla 1. Komitean käsittely perustuu komission edustajan tekemiin lausuntopyyntöihin. Komission edustaja voi pyytäessään komitean lausuntoa asettaa määräajan, jossa lausunto on annettava. 2. Jos pyydetty lausunto edellyttää komitean jäsenten yksimielistä hyväksymistä, he laativat yhteiset johtopäätökset. Jos yksimielisyyttä ei saavuteta, komission edustaja huolehtii käsittelyn aikana esitetyistä eri kannoista laadittavasta yhteenvedosta. 3. Komissio julkaisee komitean lausunnot. 10 artikla Rajoittamatta perustamissopimuksen 214 artiklan määräysten soveltamista komitean jäsenet eivät saa ilmaista tietoja, jotka ovat tulleet heidän tietoonsa komitean työssä, jos komission edustaja ilmoittaa heille, että pyydetty lausunto on luonteeltaan luottamuksellinen. Tällöin ainoastaan komitean jäsenet ja komission edustajat osallistuvat kokouksiin. 11 artikla Jäsenten on ilmoitettava heidän riippumattomuuteensa mahdollisesti vaikuttavista seikoista komissiolle vuosittain sekä aina niiden ilmetessä komitean ja sen työryhmien työn aikana. 12 artikla Kumotaan päätös 74/234/ETY. Tehty Brysselissä 6 päivänä heinäkuuta 1995. Komission puolesta Martin BANGEMANN Komission jäsen (1) EYVL N:o L 136, 20.5.1974, s. 1 (2) EYVL N:o L 163, 19.6.1986, s. 40